text: Sa katunayan, kasalukuyang pinag-uusapan ang tungkol sa pinakamalaking pandaraya sa Iran hinggil sa pananalapi ng mga bangko, kung saan sangkot 'di umano ang mga taong may kaugnayan sa pamahalaan. Kaya't isang napakagandang balita ang kumalat sa loob at labas ng Iran: isang payak na magwawalis ng lansangan na si Ahmad Rabani mula sa bayan ng Bojnourd , 700 kilometro ang layo mula Tehran, ang nakakita ng salaping aabot sa 1 bilyong Toman (halos 570,000 dolyar US) at agad isinauli sa may-ari. 